Public procurement notice: Periodic Indicative Notice With Call For Competition
Published: 2025-09-22
Buyer: Terveyden ja hyvinvoinnin laitos
Country: FI
Region: FI1B1
Contract type: Supplies
CPV classification: 35120000: Surveillance and security systems | 38300000 | 72000000
Submission deadline: 2025-10-01

Technical requirements: Terveyden ja hyvinvoinnin laitos (THL) suunnittelee olosuhdevalvontajärjestelmän kilpailuttamista Kuopion toimipisteeseen. THL on itsenäinen valtion asiantuntija- ja tutkimuslaitos, joka edistää ihmisten hyvinvointia, terveyttä ja turvallisuutta. Laitoksen laboratorioissa säilytetään miljoonia näytteitä sekä analytiikan tarvitsemia reagensseja erilaisissa säilytysolosuhteissa. 

Olosuhdevalvontajärjestelmän tulee kerätä keskitetysti kaikkien mittauskohteiden lämpötila- ja hälytystiedot. Järjestelmän ensisijaisena tavoitteena on antaa hälytykset lämpötilarajojen ylittyessä sekä hallinnoida hälytyksiä. Järjestelmässä tulee voida tarkkailla ja tallentaa myös olosuhdetietoja sekä normaali- että hälytysolosuhteissa. Järjestelmän seuranta ja käyttöpäivitystoimenpiteet on tarkoitus suorittaa THL:n käyttäjien toimesta. Tarkoituksena on, että järjestelmä sisältää kaikki mittauksesta hälytykseen ja tiedon tallentamiseen tarvittavat komponentit lukuun ottamatta THL:n olemassa olevia syväjääpakastimissa käytettäviä antureita (Pt100), joita on tarkoitus käyttää osana järjestelmää. 

THL:n Kuopion toimipisteen syväjääpakastimissa on tällä hetkellä käytössä noin 20 Pt100 anturia. Syväjääpakastimissa on erillinen 4-johdin Pt-100 anturi, joka on kiinnitetty lähettimeen spring loaded connector -liittimellä.

ILMOITTAUTUMISOHJE MARKKINAKARTOITUKSEEN (JÄLJEMPÄNÄ MARKKINAVUOROPUHELU):

Hankinnasta kiinnostuneista yrityksiä pyydetään ilmoittautumaan viimeistään 1.10.2025 klo 12:00 sähköpostitse osoitteeseen kilpailutus@hansel.fi seuraavin tiedoin:

- Viestin otsikko: 
"Olosuhdevalvontajärjestelmä Kuopion toimipisteeseen - markkinavuoropuhelu"
- Viestin sisältö:
1) Yrityksen nimi ja y-tunnus
2) Yhteyshenkilön nimi ja sähköpostiosoite 
3) Kokemus olosuhdevalvontajärjestelmän toimittamisesta (minkälaisessa ympäristössä yrityksen valvontajärjestelmä toimii)
4) Onko teillä esteitä käyttää yllä kuvattuja THL:n omistamia antureita osana järjestelmäänne? 
5) Miten olemassa olevat anturit (Pt-100) liitettäisiin teidän järjestelmässänne lähettimiin/SaaS-palveluun? 
6) Mikäli yllä annetut tiedot eivät riitä, mitä tietoja vielä tarvitsette THL:n omistamista antureista?
7) Mikä on huollon, viankorjauksen ja vaihto- ja varalaitteiden toimituksen vasteaika Kuopioon? 

MARKKINAVUOROPUHELUN TOTEUTUS: 

Hankintayksikkö tulee lähettämään kilpailutuksen luonnosmateriaaleja kirjalliselle kommentointikierrokselle valmisteluprosessin edetessä. Markkinavuoropuheluun osallistuneille ei makseta korvausta osallistumisesta. Hansel Oy toimii markkinavuoropuhelussa ja mahdollisessa kilpailutuksessa konsultoivassa roolissa.
Mittauskohteet sijaitsevat Kuopiossa. SaaS-Palvelu tulee tuottaa Euroopan talousalueelta tai Euroopassa sijaitsevasta maasta, jonka osalta Euroopan komissio on antanut tietosuoja-asetuksen 45 artiklan mukaisen päätöksen henkilötietojen suojan riittävyydestä (ns. vastaavuuspäätöksen), ks. esim. https://tietosuoja.fi/siirto-tietosuojan-riittavyytta-koskevan-paatoksen-
perusteella.